Esu do akwanhyia abɛyɛ ɔhaw a ɔremen Ghanaman no ankasa. Ɔyɛ akwanhyia bi a hɛmba na esu do ahɛn ahorow dze ba. Osi wɔ esu ahorow tse dɛ esutsen, nsutae, po na dza ɔkeka ho do. Osi dɛm a, mpɛn pii no, nyimpa dodowara na wɔhwer hɔn nkwa. Afe yi dze yi dze, akyerɛkyerɛfo na esuafo a wɔfa nsu do kɔ skuul no na woruwuwu a ɔyɛ awerɛhowsɛm. Dɛm awerɛhowsɛm yi na abɔsoɛ Ghanaman no ma nkorɔfo aban mu mpanyimfo na amamfo rekyerɛ hɔn adwen wɔ ho no.
Esutsen do akwanhyia nkaabɔ ahorow na abɛka nsa afe 2023 nko mu. Afe n’ahyɛse ara na esuafo awɔtwe a wɔrokɔ skuul no, hɔn hɛmba butuwii ma wowuwui.
Ebɔw bosoom wɔ afe 2023 mu ara no, nkaabɔ bi bɛkaa nsa dɛ, eyifo a wofi Azizanya rokɔ eyi wɔ Azizakpa a ɔwɔ Firaw Mantɔw mu hɔn hɛmba butuwii ma okowiee ekyir no, nyimpa beenum na wɔhweer hɔn nkwa. Nkaabɔ no kyerɛ mu a, mframadzen bi na ɔbɔe wɔ esutsen no do ma akwanhyia a ɔtse dɛm yi sii.
Annso hɔ ara, Ebɔbira bosoom no mu wɔ afe no mu ara no, kyerɛkyerɛnyi fofor a ɔrosom aban so wui yayaayaw. Awerɛhowsɛm yi sii ber a kyerɛkyerɛnyi no apon skuul reba fie. Ne hɛmba a nna ɔtse mu reba fie no butuwii ma okowiee ekyir no, ɔhweer no nkwa yayaayaw.
Esusow Aketseaba bosoom no mu wɔ afe no mu ara no, esu do akwanhyia bi so sii. Nkorɔfo basaa bi so wuwui yayaayaw wɔ Firaw Nsutae kɛse a ɔda Firaw na Epuei Mantɔw mu no do. Nkaabɔ kyerɛ a, nyimpa baasa yi yɛ nkorɔfo bi a nna wofi Makango a ɔwɔ Safana Mantɔw mu a wɔrokɔfow nsuhɛn akɔ Yegyi no enntum annkyer hɔn hɛn no. Ɔnam do ma wɔkɛfaa hɛmba ma obutuwii ma wowuwui.
Esusow Aketseaba bosoom no mu ara no, mbofra akron na wowuwui wɔ Faanaan a ɔwɔ Nkran Kurowpɔn Mantɔw mu. Mbofra yinom yɛ skuul mbofra a nna wɔapon skuul reba fie na atoyerɛnkyɛm a ɔtse dɛm no too hɔn wɔ hɔn esu kwan do no. Nkaabɔ kyerɛ a, Nyame n’adom ara, esuafo baasa tumii boree gyee hɔn nkwa.
Dɛm akwanhyia ahorow yi da mbrɛ esu do akwantu si yɛ hu fa wɔ hɛn Ghanaman yi mu wɔ mbeambea a kye dɛ nkorɔfo tum twa nsu ansaana wɔakɔ skuul no. Mber aso dɛ aban no yɛ biribi dze siw ɔhaw yi ano. Otwar dɛ aban bɔ mbɔdzen yɛ ɔdzɛw ahorow a nkorɔfo botum afa do a ɔnnkɛfa esian a ɔtse dɛm aba bio. Bio, otwar dɛ aban ma hɔn a wotu esu do kwan no atar a wɔhyɛ bor a ɔbɔboa hɔn ma wɔabor kyerɛ kyerɛ sɛ esian bi si a. Esu do akwanhyia ase botum etu wɔ hɛn man yi mu.
